Nyeste Skilderie af Kiøbenhavn, 1822-07-27
Den kirkelige Reformation frembragte i det sextende Aarhundrede saa store Bevægelser i Tydskland, at alle Rigstæderne paastode med Heftighed en Forbedring i Læren og Kirkeskikkene. Faa Aar efterat Luther havde gjort de første Skridt, gaves der i Rottweil Folk, der hverken vilde skrifte eller communicere mere. Magistraten saae sig derfor foranlediget til, at lade hver ny optagen Borger sværge, at han vilde blive catholsk. Med Arreststraffe, Halsjern og Udvidskning styrkede man Borgerne i den gamle Tro. Men da Præsten Konrad Stucklin, der ivrigen prædikede den ny Lære, blev afsat, kom det 1529 til en formelig Borgerkrig. Magistratens strænge Forholdsregler mod de Evangeliske æggede disse til voldsom Modstand. De besluttede at bestorme Tøihuset, forsamlede sig i Forstaden Hochbruck og forsynede sig med Vaaben og Harnisk. Adskillige Raadsherrer bleve, da de gik fra Raadhuset, anfaldne med Spyd, og havde Møje ved at redde sig ind i Hospitalet. Nu traadte de Catholske, forstærkede af Landboerne, under Gevær, og jagede de Nytroende med deres Qvinder og Børn, som endnu fulgtes af Andre, der vare af samme Tænkemaade, ud af Staden. Man traadte i Underhandling med de Fordrevne; men da ingen Forening kom istand, solgte man deres Eiendom, og gav dem, hvad der var indkommen derfor, men de selv nedsatte sig i andre Stæder. En Beslutning fra Raadet og hele Menigheden bandlyste dem for evigen fra Staden. Denne Catholicismens Seier over den evangeliske Lære var især Borgermester Mocks, Fogeden Mocks og Præsten Uhls Værk. Dette gav Anledning til Ordsproget: Mock, Mock und Uhr Retten Rottweil dem romischen Stuhl. Milton havde Vanskelighed ved at faae sit tabte Paradis trykt. Hans Censor troede at have opdaget i hans skjønne Beskrivelse over en Solformørkelse et Forræderie. Men denne Hindring blev imidlertid overvunden, og Milton solgte sit Haandskrift til Samuel Simmons d. 27 April 1667 for 6 Pd., paa det Vilkaar, at han, naar 300 Exemplarer vare afsatte, skulde faae endnu 5 Pd. Boghandleren tilstod ham samme Sum for det andet og tredie Oplag. Det første udkom 1667, i ti Bøger eller Sange, i l. 4to; men da Afsætningen var langsom, forandrede man Aarstallet, og Udgaven fra 1667 fører derfor paa Titelen Aarstallet 1668 og 1669. Efter to Aars Forløb var Digteren berettiget til at fordre den anden Betaling, hvorfor han udstedte Qvittering d. 26 April 1669. Den anden Udgave blev trykt i 8vo, 1674, men Forfatteren døde, førend han fik den ham lovede Sum. Forlagsrettigheden tilhørte nu Miltons Enke, der solgte den til Simmons for 8 Pd. Simmons solgte den derpaa igjen for 25 Pd. til en Boghandler Brubazon, Aylmer, og Aylmer afstod Halvparten til en Jacob Tonson, og afhændede den anden Halvdeel paa meget fordeelagtige Vilkaar. Siden fik Dr. Bentley, som 1732 besørgede en Udgave af Milton, 105 Pd., og Dr. Newton fik for Udgivelsen, af det tabte Paradis 630 Pd. og for det gjenvundne 105. Hvilke Betragtninger giver denne Anecdot ikke Anledning til! Den store Mand der fattig og ubekjendt, uden endog at nyde den Berømthed, hans Genie fortjener, medens, efter hans Død, snilde Speculanter berige sig ved hans Værker. Ligesom de paa rød sig endende Stæder i Danmark, som Hillerød, Birkerød a. komme af rødde, saaledes komme de tydske Benævnelser paa Stæder med Rot i Schwaben, Rent i Franken og Rode i Sachsen, ligeledes af rotten, roden, renten, exstirpare. Benævnelsen betegner et Sted eller Land, som man har røddet.